techiaith/cofnodycynulliad_en-cy huggingface dataset:
English: Thank you, Minister. The Welsh Government's commitment to regulating animal welfare establishments is very welcome and has received support from animal welfare organisations to help ensure the adoption of best practice. The regulation of these establishments is also important, as it closes a loophole in Lucy's law that third party sellers can exploit. Given the importance of this regulation, are you able to provide any updates on its progress?
Welsh: Diolch, Weinidog. Mae ymrwymiad Llywodraeth Cymru i reoleiddio sefydliadau lles anifeiliaid i'w groesawu'n fawr ac mae wedi cael cefnogaeth gan gyrff lles anifeiliaid er mwyn helpu i sicrhau bod arferion gorau'n cael eu mabwysiadu. Mae rheoleiddio'r sefydliadau hyn hefyd yn bwysig, gan fod hynny'n cau bwlch y gall gwerthwyr trydydd parti fanteisio arno yng nghyfraith Lucy. O ystyried pwysigrwydd y rheoliad hwn, a wnewch chi roi unrhyw ddiweddariadau ar ei gynnydd?
English: Thank you. I can't give you any specific update, because, as you know, we are working with key stakeholders at the moment to develop a document within the animal welfare plan to look at all existing animal welfare focused licensing legislation - as you can imagine, that's quite a significant piece of work, but what that will do is gauge where the gaps are - and then set out proposals for the licensing amendments going forward. There will be public consultation as necessary and, obviously, I don't want to pre-empt the results of that exercise.
Welsh: Diolch. Ni allaf roi unrhyw ddiweddariad penodol i chi, oherwydd, fel y gwyddoch, rydym yn gweithio gyda rhanddeiliaid allweddol ar hyn o bryd i ddatblygu dogfen o fewn y cynllun lles anifeiliaid i edrych ar yr holl ddeddfwriaeth drwyddedu bresennol sy'n canolbwyntio ar les anifeiliaid - fel y gallwch ddychmygu, mae hwnnw'n waith go arwyddocaol, ond yr hyn y bydd y gwaith hwnnw'n ei wneud yw mesur ble mae'r bylchau - ac yna nodi cynigion ar gyfer y gwelliannau trwyddedu wrth symud ymlaen. Cynhelir ymgynghoriad cyhoeddus yn ôl yr angen, ac yn amlwg, nid wyf am achub y blaen ar ganlyniadau'r ymarfer hwnnw.
English: And as has been said already by both Samuel Kurtz and the Minister, may I also add my thanks to the chief veterinary officer as she moves on from her role? As a one-time rural affairs Minister myself, I know exactly of the 100 per cent commitment that Christianne Glossop showed to her role, but also, of course, in working across political parties and with committees and the Senedd as a whole, and I'm sure, on behalf of the Senedd, that we wish her well with whatever comes next, because I'm sure there's much to come.
Welsh: Ac fel y dywedwyd eisoes gan Samuel Kurtz a'r Gweinidog, a gaf innau ddiolch i'r prif swyddog milfeddygol wrth iddi symud ymlaen o'i rôl? Fel cyn-Weinidog materion gwledig fy hun, gwn yn iawn am yr ymrwymiad 100 y cant a ddangosodd Christianne Glossop i'w rôl, ond hefyd, wrth gwrs, wrth weithio ar draws y pleidiau gwleidyddol a chyda phwyllgorau a'r Senedd yn gyffredinol, ac rwy'n siŵr, ar ran y Senedd, ein bod yn dymuno'n dda iddi gyda beth bynnag a ddaw nesaf, gan fy mod yn siŵr fod llawer i ddod.
English: Diolch. There is a constituency link for the Minister for Education and Welsh Language, so I am responding on behalf of the Welsh Government. I understand the council has noted the court's judgment in respect of the Swansea valley proposal and are considering their next steps. The council has a period of time to decide if it will appeal, so any further consideration needs to await the council's decision.
Welsh: Diolch. Mae cyswllt etholaethol gan Weinidog y Gymraeg ac Addysg, felly rwy'n ymateb ar ran Llywodraeth Cymru. Deallaf fod y cyngor wedi nodi dyfarniad y llys mewn perthynas â chynnig cwm Tawe a'u bod yn ystyried eu camau nesaf. Mae gan y cyngor gyfnod o amser i benderfynu a fydd yn apelio, felly mae angen i unrhyw ystyriaeth bellach aros am benderfyniad y cyngor.
English: Thank you. Well, going forward, obviously, the Minister for Education and Welsh Language's officials will work with the local authority. They will have to, obviously, consider what comes forward from Neath Port Talbot County Borough Council. As I say, the next thing is for them, obviously, to respond. My understanding is that officials did look at and consider WESP plans in the way that you suggested. In relation to funding, I think the Welsh Government have made it very clear to the local authority that, should the project change, they would, obviously, need to resubmit a business case and then the Minister's officials would again consider it.
Welsh: Diolch. Wel, wrth symud ymlaen, yn amlwg, bydd swyddogion Gweinidog y Gymraeg ac Addysg yn gweithio gyda'r awdurdod lleol. Yn amlwg, bydd rhaid iddynt ystyried yr hyn a gyflwynir gan Gyngor Bwrdeistref Sirol Castell-nedd Port Talbot. Fel y dywedaf, y peth nesaf iddynt, yn amlwg, yw ymateb. Fy nealltwriaeth i yw bod swyddogion wedi edrych ar y cynlluniau strategol Cymraeg mewn addysg ac wedi'u hystyried yn y ffordd yr awgrymwyd gennych. Mewn perthynas â chyllid, credaf fod Llywodraeth Cymru wedi dweud yn glir iawn wrth yr awdurdod lleol, pe bai'r prosiect yn newid, y byddai angen iddynt ailgyflwyno achos busnes wrth gwrs, ac yna byddai swyddogion y Gweinidog yn ei ystyried eto.
English: Minister, I think it's important that we stress here that this was due to be a twenty-first century state-of-the-art school with local facilities for children with additional learning needs and a new pool as well, which is much needed in the community. But what must be made clear is the fact that local authorities perhaps need clearer guidance when consulting on issues such as these. This judgment - and it's worth noting that it was on one of the three counts - was that the council had acted unlawfully in, quote, 'failing to consult further after receipt of the Welsh language impact assessment with its consultation.' End quote. So, what we need now is a clearer indication from the council on its next steps, so that it can provide clarity for schools, pupils and parents currently at Alltwen, Llangiwg and Godre'r Graig schools. So, given this ruling could have further implications for other school reorganisations across Wales and twenty-first century schools programmes in other council areas, what assurances can the Welsh Government give that this judgment will not affect future plans in the pipeline elsewhere, and what lessons can be learnt from this judgment on Neath Port Talbot Council?
Welsh: Weinidog, credaf ei bod yn bwysig inni bwysleisio yma mai'r bwriad oedd i hon fod yn ysgol yr unfed ganrif ar hugain o'r radd flaenaf gyda chyfleusterau lleol ar gyfer plant ag anghenion dysgu ychwanegol a phwll nofio newydd hefyd, rhywbeth y mae ei angen yn fawr yn y gymuned. Ond yr hyn y mae'n rhaid ei wneud yn glir yw'r ffaith bod angen canllawiau cliriach ar awdurdodau lleol efallai pan fyddant yn ymgynghori ar faterion fel y rhain. Y dyfarniad hwn - ac mae'n werth nodi ei fod ar un o'r tri chyhuddiad - oedd bod y cyngor wedi ymddwyn yn anghyfreithlon drwy, ac rwy'n dyfynnu, 'fethu ymgynghori ymhellach ar ôl derbyn yr asesiad o'r effaith ar y Gymraeg gyda'i ymgynghoriad.' Cau'r dyfyniad. Felly, yr hyn sydd ei angen arnom yn awr yw arwydd cliriach gan y cyngor ynglŷn â'i gamau nesaf, fel y gall roi rhywfaint o eglurder i ysgolion, disgyblion a rhieni yn ysgolion Alltwen, Llan-giwg a Godre'r Graig ar hyn o bryd. Felly, o ystyried y gallai'r dyfarniad hwn arwain at oblygiadau pellach o ran ad-drefnu ysgolion eraill ledled Cymru a rhaglenni ysgolion yr unfed ganrif ar hugain mewn ardaloedd cynghorau eraill, pa sicrwydd y gall Llywodraeth Cymru ei roi na fydd y dyfarniad hwn yn effeithio ar gynlluniau sydd ar y gweill mewn mannau eraill, a pha wersi y gellir eu dysgu o'r dyfarniad hwn ar Gyngor Castell-nedd Port Talbot?
English: Well, as I stated in my answer to Sioned Williams, the next step will be for the council to respond; it's a matter for them, then, to come to Welsh Government with their next steps. I'm sure the Minister - . As I mentioned at the outset of my answer, there is, obviously, a constituency link for the Minister for Education and Welsh Language, so, obviously, if it's something specific to do with the constituency, the First Minister will consider it. But, on your general point around guidance, I'm sure the Minister and his officials will have a look at the guidance to see if there is anything that could have been done to avert this. Whether it will have - . I'm sure that lessons can always be learnt, can't they, from anything like this. And again, I'm sure that officials will consider that.
Welsh: Wel, fel y dywedais yn fy ateb i Sioned Williams, y cam nesaf fydd i'r cyngor ymateb; mater iddynt hwy, wedyn, yw dod at Lywodraeth Cymru gyda'u camau nesaf. Rwy'n siŵr fod y Gweinidog - . Fel y soniais ar ddechrau fy ateb, yn amlwg, mae cyswllt etholaethol gan Weinidog y Gymraeg ac Addysg, felly, yn amlwg, os yw'n rhywbeth penodol i'w wneud â'r etholaeth, bydd y Prif Weinidog yn ei ystyried. Ond ar eich pwynt cyffredinol ynghylch canllawiau, rwy'n siŵr y bydd y Gweinidog a'i swyddogion yn edrych ar y canllawiau i weld a oes unrhyw beth y gellid bod wedi'i wneud i osgoi hyn. P'un a fydd - . Rwy'n siŵr y gellir dysgu gwersi bob amser, oni ellir, o bethau fel hyn. Ac unwaith eto, rwy'n siŵr y bydd swyddogion yn ystyried hynny.
English: The next item is the motion to elect an acting Chair of Plenary meetings, and I call on a member of the Business Committee to formally move the motion.
Welsh: Yr eitem nesaf, felly, yw'r cynnig i ethol Cadeirydd dros dro i'r Cyfarfodydd Llawn, a dwi'n galw ar aelod o'r Pwyllgor Busnes i wneud y cynnig yn ffurfiol.
English: Thank you. The proposal is to agree the motion. Does any Member object?
Welsh: Diolch. Y cwestiwn yw: a ddylid derbyn y cynnig? A oes unrhyw Aelod yn gwrthwynebu?
English: Was that an objection?
Welsh: A oeddech yn gwrthwynebu?
English: Oh, okay. Okay. [ Laughter.] Perhaps you should consider the timing of the wave for next time. So, just to confirm, there are no objections, and therefore the motion is agreed.
Welsh: O, iawn. Iawn. [ Chwerthin.] Efallai y dylech ystyried eich amseru wrth godi llaw y tro nesaf. Felly, i gadarnhau, nid oes unrhyw wrthwynebiadau, ac felly, derbyniwyd y cynnig.
English: Congratulations to Paul Davies on his election as acting Chair.
Welsh: Llongyfarchiadau i Paul Davies ar gael ei ethol yn Gadeirydd dros dro.
English: The next item is a motion under Standing Order 26.91 seeking the Senedd's agreement to introduce a Member Bill, the outdoor education (Wales) Bill. I call on Sam Rowlands to move the motion. Sam Rowlands.
Welsh: Yr eitem nesaf, felly, yw'r cynnig o dan Reol Sefydlog 26.91 yn ceisio cytundeb y Senedd i gyflwyno Bil Aelod. Bil addysg awyr agored (Cymru) yw hwnnw. Dwi'n galw ar Sam Rowlands i wneud y cynnig. Sam Rowlands.
English: Thank you, Sam, for bringing this forward today.
Welsh: Diolch, Sam, am ddod â hyn ger ein bron ni.
English: I think the Member has indicated that she is not going to take the intervention. Let her complete her speech.
Welsh: Rwy'n credu bod yr Aelod wedi dweud na fydd yn derbyn yr ymyriad. Gadewch iddi orffen ei haraith.
English: - he has said to me that the Welsh Government, though, does provide PDG funding, so they do use that money to enable those who are on free school meals to visit education centres at the moment. So, if the Minister could let me know if that funding is being cut, because it is essential. As I said, schools do not have the resources. Now is not the time for this. The UK Government, the Tory Government, are talking about more funding cuts, and it's those funding cuts that are causing issues here. The Welsh Government spends over 90 per cent of its budget on public service funding. [ Interruption.] Absolutely not. And I hope that Sam Rowlands and the Conservatives will support public service funding, not further cuts going forward. This is why I always speak against austerity and cuts to public service funding. That's why I wanted to become a member of this party - to shout out about it. Now is not the right the time. I do support the idea of it, but now is not the right time, and I hope that I got these points across, because I feel very strongly about it. Thank you very much.
Welsh: - dywedodd wrthyf fod Llywodraeth Cymru, serch hynny, yn darparu cyllid grant datblygu disgyblion, felly maent yn defnyddio'r arian hwnnw i alluogi'r rhai sy'n cael prydau ysgol am ddim i ymweld â chanolfannau addysg ar hyn o bryd. Felly, a allai'r Gweinidog roi gwybod i mi a yw'r cyllid hwnnw'n cael ei dorri, oherwydd mae'n hanfodol. Fel y dywedais, nid oes adnoddau gan ysgolion. Nid nawr yw'r amser ar gyfer hyn. Mae Llywodraeth y DU, Llywodraeth y Torïaid, yn sôn am fwy o doriadau ariannol, a'r toriadau ariannol hynny sy'n achosi problemau yma. Mae Llywodraeth Cymru'n gwario dros 90 y cant o'i chyllideb ar gyllido gwasanaethau cyhoeddus. [ Torri ar draws.] Dim o gwbl. Ac rwy'n gobeithio y bydd Sam Rowlands a'r Ceidwadwyr yn cefnogi cyllid gwasanaethau cyhoeddus ac nid toriadau pellach wrth symud ymlaen. Dyna pam rwyf bob amser yn siarad yn erbyn cyni a thoriadau i gyllid gwasanaethau cyhoeddus. Dyna pam roeddwn eisiau dod yn aelod o'r blaid hon - i godi llais dros hynny. Nid nawr yw'r amser. Rwy'n cefnogi'r syniad ohono, ond nid nawr yw'r amser iawn, ac rwy'n gobeithio i mi eich argyhoeddi chi gyda'r pwyntiau hyn, oherwydd rwy'n teimlo'n gryf iawn am y peth. Diolch yn fawr iawn.
English: Thank you, Deputy Presiding Officer. I'd like to start by saying that I will be supporting this motion today, and I very much welcome the proposal that has been tabled by Sam. Knowing myself how much work goes into designing a Bill from scratch, I really feel that your explanatory memorandum was excellent and really sums up why we need this forward-thinking legislation. Deputy Presiding Officer, as has been stated in the debate, outdoor education is such an important part of a young person's development. The practical skills that are gained from such an experience are beneficial for later life. It also helps to improve their physical and mental well-being, but also to develop their independence. So, young people should not be forced to miss out on such opportunities. I know personally how my - [ Interruption.] Sorry, I thought you were.
Welsh: Diolch, Ddirprwy Lywydd. Hoffwn ddechrau drwy ddweud y byddaf yn cefnogi'r cynnig hwn heddiw, ac rwy'n croesawu'r cynnig a gyflwynwyd gan Sam. Gwn fy hun faint o waith sy'n mynd i mewn i lunio Bil allan o ddim byd, ac rwy'n teimlo'n gryf fod eich memorandwm esboniadol yn rhagorol ac yn crynhoi pam fod angen y ddeddfwriaeth flaengar hon. Fel sydd wedi'i nodi yn y ddadl, mae addysg awyr agored yn rhan mor bwysig o ddatblygiad person ifanc. Mae'r sgiliau ymarferol a geir o'r fath brofiad yn fuddiol ar gyfer yn nes ymlaen mewn bywyd. Mae hefyd yn helpu i wella eu llesiant corfforol a meddyliol, ond hefyd i ddatblygu eu hannibyniaeth. Felly, ni ddylai pobl ifanc orfod cael eu hamddifadu o gyfleoedd o'r fath. Rwy'n gwybod yn bersonol sut y mae fy - [ Torri ar draws. ] Mae'n ddrwg gennyf, roeddwn yn meddwl eich bod chi eisiau ymyrryd.
English: Thank you very much for taking the intervention, because as the former leader of Monmouthshire council, you'll be aware that the PDG is one of the ways in which funding is supposed to be directed at giving opportunities to young people whose families can't afford to pay for it themselves. So, having listened carefully to what Sam Rowlands said about the inverse care law going on here, which is that some of the most deprived local authorities are the ones that are having the least outdoor education, it clearly is a major problem. But we have to surely ask, 'Are schools properly using their pupil development grants?' as well as, we have to consider how well we are addressing the inverse care law when it comes to the numbers of voluntary organisations that are supporting schools to enable these sorts of outdoor trips to take place, because we know that charities are far less likely to be operating in poor areas than they are in better-off areas.
Welsh: Diolch yn fawr iawn i chi am dderbyn yr ymyriad, oherwydd fel cyn-arweinydd cyngor sir Fynwy, fe fyddwch yn ymwybodol fod y grant datblygu disgyblion yn un o'r ffyrdd y mae cyllid i fod i gael ei gyfeirio tuag at roi cyfleoedd i bobl ifanc na all eu teuluoedd fforddio talu amdanynt eu hunain. Felly, ar ôl gwrando'n astud ar yr hyn a ddywedodd Sam Rowlands am y ddeddf gofal gwrthgyfartal sydd gennym yma, sef mai rhai o'r awdurdodau lleol mwyaf difreintiedig yw'r rhai sy'n cael leiaf o addysg awyr agored, mae'n amlwg yn broblem fawr. Ond mae'n rhaid inni ofyn, 'A yw ysgolion yn defnyddio'u grantiau datblygu disgyblion yn briodol?' ac yn ogystal â hynny, mae'n rhaid inni ystyried pa mor dda yr awn i'r afael â'r ddeddf gofal gwrthgyfartal mewn perthynas â niferoedd y sefydliadau gwirfoddol sy'n cefnogi ysgolion i gynnal y mathau hyn o dripiau awyr agored, oherwydd rydym yn gwybod bod elusennau'n llawer llai tebygol o fod yn gweithredu mewn ardaloedd tlawd nag mewn ardaloedd sy'n well eu byd.
English: I call on Sam Rowlands to respond to the debate.
Welsh: Galwaf ar Sam Rowlands i ymateb i'r ddadl.
English: The proposal is to agree the motion. Does any Member object? Yes, there is an objection. I will therefore defer voting until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? Oes. Felly, gohiriaf y bleidlais ar y cynnig tan y cyfnod pleidleisio.
English: Item 7 is next, a debate on a Member's legislative proposal, take-up of benefits Bill, and I call on Sioned Williams to move the motion.
Welsh: Eitem 7 sydd nesaf, dadl ar gynnig deddfwriaethol gan Aelod, Bil manteisio ar fudd-daliadau, a galwaf ar Sioned Williams i wneud y cynnig.
English: Jenny, you need to conclude, please.
Welsh: Jenny, mae angen i chi ddirwyn i ben, os gwelwch yn dda.
English: - on this. Lastly, I think, if Gordon Brown's proposals for constitutional reform include devolution of the administration of benefits to Wales, and they're accepted by a future Government, would we therefore need this legislation? And, in the meantime, how can we improve the way in which public authorities are engaging in this really important issue?
Welsh: - am hyn. Yn olaf, os yw cynigion Gordon Brown ar gyfer diwygio cyfansoddiadol yn cynnwys datganoli gweinyddu budd-daliadau i Gymru, a'u bod yn cael eu derbyn gan Lywodraeth yn y dyfodol, a fyddem angen y ddeddfwriaeth hon felly? Ac yn y cyfamser, sut y gallwn wella'r rhan y mae awdurdodau cyhoeddus yn ei chwarae yn y mater pwysig hwn?
English: I think Sioned hit the nail on the head when she said that support is not support if you don't know it's there. I'd like to thank her for proposing this motion. The reality is that many don't take up the benefits they're entitled to - benefits that they desperately need. I believe it is incumbent on the Government to seek out those in need and not to expect those in need to come forward. There is an inherent stigma in claiming any support; we've seen countless reports highlight this. We've heard that the bureaucracy in applying acts as a barrier; again, countless reports highlight this. As Sioned has mentioned, people simply don't have the headspace or the time to seek out a large range of support from different providers. It's why I subscribe to the principle of universality, it's why I believe in universal free school meals and it's why I believe universal basic services are fundamental. I believe - fundamentally believe - that any society that is compassionate should set out to ensure that everyone has access to the essentials. If we are going to tackle the cost-of-living crisis, if we are going to wake up from the neoliberal nightmare that is the UK today, then radical solutions, grounded in universality, are needed. I see this as a proposal that takes us in the right direction and I wholeheartedly support my friend's proposal.
Welsh: Rwy'n credu bod Sioned wedi taro'r hoelen ar ei phen pan ddywedodd nad yw cymorth yn gymorth os nad ydych yn gwybod ei fod yno. Hoffwn ddiolch iddi am gyflwyno'r cynnig hwn. Y gwir amdani yw y ceir llawer o bobl nad ydynt yn manteisio ar y budd-daliadau y mae ganddynt hawl iddynt - budd-daliadau y maent eu hangen yn ddybryd. Rwy'n credu ei bod yn ddyletswydd ar y Llywodraeth i chwilio am y rhai sydd mewn angen a pheidio â disgwyl i'r rhai sydd mewn angen gamu ymlaen. Ceir stigma cynhenid wrth hawlio unrhyw gymorth; rydym wedi gweld adroddiadau dirifedi'n tynnu sylw at hyn. Clywsom fod y fiwrocratiaeth wrth wneud cais yn gweithredu fel rhwystr; unwaith eto, ceir adroddiadau dirifedi'n tynnu sylw at hyn. Fel y soniodd Sioned, nid yw pobl yn y lle iawn yn feddyliol ac nid oes ganddynt amser i chwilio am ystod fawr o gymorth gan wahanol ddarparwyr. Dyna pam rwy'n cefnogi egwyddor cyffredinoliaeth, dyna pam rwy'n credu mewn prydau ysgol am ddim i bawb a dyna pam rwy'n credu bod gwasanaethau sylfaenol cyffredinol yn hanfodol. Rwy'n credu - yn credu'n gryf - y dylai unrhyw gymdeithas sy'n dosturiol fynd ati i sicrhau bod gan bawb fynediad at yr hanfodion. Os ydym yn mynd i fynd i'r afael â'r argyfwng costau byw, os ydym yn mynd i ddeffro o hunllef neoryddfrydol y DU heddiw, mae angen atebion radical, wedi'u seilio ar gyffredinoliaeth. Rwy'n gweld hwn fel cynnig sy'n mynd â ni i'r cyfeiriad cywir ac rwy'n cefnogi cynnig fy nghyfaill yn llwyr.
English: Diolch, Dirprwy Lywydd, and thank you for the opportunity to respond to this debate on the proposal of a take-up of benefits Bill. I do welcome the opportunity this debate provides to report on the actions the Welsh Government is taking to improve the take-up of benefits and to report on the ways we're driving this forward, in collaboration, particularly, with our local authorities. It has never been so vital that people are encouraged to claim every pound they're entitled to. Through our every-contact-counts approach, we're taking a proactive stance on the identification of eligibility for benefits, concentrating on the public services that people use the most. And, as the Member proposing this motion has said, our Welsh benefits, which include support like free school meals, pupil development grant access, the council tax reduction scheme, the discretionary assistance fund and Healthy Start vouchers, are a lifeline for hundreds of thousands of people during the worst cost-of-living crisis in over 40 years. This year, our discretionary assistance fund has supported nearly 148,000 vulnerable individuals with more than £16.5 million in awards, help towards council tax bills is claimed by 268,000 people, and 73,024 children receive free school meals, and it's important we put that on the record.
Welsh: Diolch, Ddirprwy Lywydd, a diolch am y cyfle i ymateb i'r ddadl hon ar y cynnig ar gyfer Bil manteisio ar fudd-daliadau. Rwy'n croesawu'r cyfle y mae'r ddadl hon yn ei roi i adrodd ar y camau y mae Llywodraeth Cymru yn eu cymryd i wella'r nifer sy'n manteisio ar fudd-daliadau ac i adrodd ar y ffyrdd rydym yn gyrru hyn yn ei flaen, mewn cydweithrediad â'n hawdurdodau lleol, yn enwedig. Ni fu erioed mor hanfodol fod pobl yn cael eu hannog i hawlio pob punt y mae ganddynt hawl i'w hawlio. Drwy ein dull gwneud i bob cyswllt gyfrif, rydym yn mabwysiadu safbwynt rhagweithiol ar gyfer adnabod cymhwysedd ar gyfer budd-daliadau, gan ganolbwyntio ar y gwasanaethau cyhoeddus y mae pobl yn eu defnyddio fwyaf. Ac fel y dywedodd yr Aelod sy'n cyflwyno'r cynnig, mae ein budd-daliadau Cymreig, sy'n cynnwys cymorth fel prydau ysgol am ddim, grant datblygu disgyblion - mynediad, y cynllun gostyngiad y dreth gyngor, y gronfa cymorth dewisol a thalebau Dechrau Iach, yn achubiaeth i gannoedd o filoedd o bobl yn ystod yr argyfwng costau byw gwaethaf ers dros 40 mlynedd. Eleni, mae ein cronfa cymorth dewisol wedi cefnogi bron i 148,000 o unigolion bregus gyda mwy na £16.5 miliwn o ddyfarniadau, caiff help tuag at filiau'r dreth gyngor ei hawlio gan 268,000 o bobl, ac mae 73,024 o blant yn cael prydau ysgol am ddim, ac mae'n bwysig ein bod yn cofnodi hynny.